Det var en utbredt tro at pors i øl og brennevin ga hodepine, og mange trodde at planten var noe giftig. Noen trodde også at folk ble mer beruset eller til og med smågale av det. Bruk av planten i nyere tid i kommersielt øl og hjemmebrygg tyder på at disse erfaringene ikke stemmer. Forsøk har vist at planteolje fra pors i store doser har vært giftige for marsvin, men det er ikke blitt vist at mengden planteolje i øl og brennevin har hatt noen skadelig virkning på mennesker.